als_Latn dik_Latn sag_Latn
Asport- Bajern Mynihu është duke shkëlqyer këtë sezon si në Bundesligë ashtu edhe në Champions Ligë. Motiv për të cilin presidenti bavarez Uli Hënes, kur flitet për përforcime të mundshme për ti plotësuar dëshirat Guardiolas (Suarez, Gëtce, Bejl, Neymar) për sezonin e ardhshëm, ka lënë të kuptohet gjithmonë se nuk do të ketë asnjë shpenzim të cmendur.
“Të gjithë zërat në lidhje me objektivat e mundshëm në merkato që mund të ketë Guardiola për sezonin e ardhshëm janë absolutisht të pavërtetë. Ka sigurisht disa emra që janë duke u marrë në konsideratë dhe duke u vlerësuar, por për momentin nuk më ka thënë asgjë në lidhje me lojtarët e rinj që dëshiron të marrë për të kërkuar të përmirësojë grupin tonë”.
Hënes më pas ka përfunduar, duke u shprehur shumë i hapur në lidhje me blerjet e reja që nuk do të kalojnë një shifër të caktuar, të paktën edhe për vitet e ardhshme: “Kur shikoj grupin tonë shikoj një skuadër me të vërtetë të fortë që sipas këndvështrimit tim nuk do të ketë nevojë për kaq shumë përforcime për merkaton e ardhshme verore. Nuk mendoj se në vitet e ardhshme mund të realizojmë blerje në shifrat e Javi Martinez, që është blerë për 40 milionë euro verën e shkuar”.
[divide style=”3″]
Kujdes! Të gjitha të drejtat e këtij shkrimi janë të rezervuara nga Asport.info. Ripublikimi i tij i pjesshëm apo i plotë është i ndaluar pa leje me shkrim ne kontakt@asport.info . Ju lutemi në çdo rast citimi apo reference nga ky tekst, shënoni linkun përkatës në Asport.info! Ju faleminderit
You must be logged in to post a comment Login
als_Latn als_Latn als_Latn eng_Latn als_Latn eng_Latn